་གཟུགས་པྲ་ཕབ་པ་ལྟ་བུར་འཆར་ལ། དེ་
ཡང་རྣལ་འབྱོར་པ་དེའི་ཡིད་ཀྱི་ཤེས་པ་ལ་ཐོག་མར་དབང་པོ་ཀུན་གྱིས་བྱ་བ་བྱེད་ནུས་པ་ལྟར་
སྣང་བ་དང་། ཕྱིས་དབང་པོ་ཀུན་གྱིས་བྱ་བ་བྱེད་ནུས་པར་འཆར་གྱི། རྣལ་འབྱོར་པ་དེའི་དབང་
ཤེས་ལ་སྣང་བ་ནི་མིན་ནོ། །མཚན་བཅུའི་མཐར་རེ་ཁ་ནག་པོ་མཐོང་བ་ནི། མའི་སྣ་ཨ་ཝ་དྷཱུ་ཏཱིའི་
མཐོང་བ་དང་། དེ་ཡང་སོར་སྡུད་ཀྱི་སྐབས་སུ་ཡིད་གཏོད་པར་གསུངས་པའི་ཕྱིར་དང་། དྷཱུ་ཏཱིར་
ཡིད་གཏོད་པ་ཡང་དེ་ལས་གནས་གཞན་དུ་མིན་པའི་ཕྱིར་རོ། །དྲི་མེད་འོད་དུ་ཡང་། དེ་ཉིད་དུ་འདི་
རྐྱང་མ་དག་དང་ནི། །རོ་མ་གཅིག་ཏུ་སྦྱོང་བས་མཐོང་བར་འགྱུར། །ཞེས་གསུངས་པའི་དེ་གཉིས་
གཅིག་སྦྱོང་བ་ནི་རྩ་དབུ་མའོ། །རི་གི་ཨ་ར་ལི་ལས། མིག་ཕྱེད་གྱེན་དུ་ལྡོག་ནས་ནི། །སྨིན་མའི་
དབུས་སུ་སེམས་བྱས་ན། །ཞེས་ཤིན་ཏུ་གསལ་བར་གསུངས་པ་དང་། པཎ་ཆེན་ཤཱཀྱ་ཤྲཱིས་ཀྱང་།
དབུ་མར་རེངས་པའི་ལྟ་སྟངས་ཉིད། །ཅེས་བཤད་པས། སོར་བསམ་གྱི་ཏིང་ངེ་འཛིན་ནི་བསྒོམ་
པར་འདོད་པ་རྣམས་ཀྱིས་དམིགས་པ་གཏོད་པའི་གནད་ཁོང་དུ་མ་ཆུད་ན། འབད་པ་འབྲས་བུ་
མེད་པར་ཤེས་པར་བྱའོ༎
རྩ་རྒྱུད་ལས་ཀྱང་། དུས་ཀྱི་རྩ་ལ་མཐོང་བར་གྱུར་གྱི་བར་དུའོ། །ཞེས་པ་ཡང་དབུ་མའི་
ནང་དུ་མཐོང་བའོ། །སོར་སྡུད་ཀྱི་སྐབས་སུ་འདི་རྣམས་ལ་བདག་ལ་བྱིན་གྱིས་བརླབས་པ་
དང་། ཀུན་རྫོབ་བདེན་པ་ཞེས་གསུངས་པ་དང་། བདག་ལ་བྱིན་གྱིས་བརླབས་པ་ནི། གང་ལ་ང་
རྒྱལ་འཇོག་པའི་གཞིའི་གཙོ་བོ་ནི་རྗེས་དྲན་ཡན་ཆད་ཀྱི་སྟོང་གཟུགས་ཀྱི་ཕྱག་རྒྱ་ཆེན་པོ་ཡིན་
1 བཀའ་འགྱུར། དཔེ་བསྡུར་མ། དེབ། ༩༩ ཤོག ༥༤༡ ཕྲེང༌། ༡༨
2 ཞོལ། ཤོག ༨ བ ༦ སྦྱར་བས་
3 བཀའ་འགྱུར། དཔེ་བསྡུར་མ། དེབ། ༩༩ ཤོག ༡༠ ཕྲེང༌། ༡༢
4 བཀའ་འགྱུར། དཔེ་བསྡུར་མ། དེབ། ༨༠ ཤོག ༥༣༩ ཕྲེང་། ༡༢
5 བཀའ་འགྱུར། དཔེ་བསྡུར་མ། དེབ། ༨༠ ཤོག ༣༢ ཕྲེང་། ༡༣
6 བཀའ་འགྱུར། དཔེ་བསྡུར་མ། དེབ། ༧༧ ཤོག ༢༧༥ ཕྲེང༌། ༡

174 རྒྱལ་ཚབ་རྗེའི་གསུང་འབུམ་ཀ་པ།
ལ། གཟུགས་ཀྱི་སྐུ་དེ་སྒྲུབ་པའི་གཞི་འདི་ཉིད་ཡིན་པས་བདག་ལ་བྱིན་གྱིས་བརླབས་པ་ཞེས་
བྱའོ། །ཀུན་རྫོབ་ཀྱི་བདེན་པ་ཞེས་པ་ཡང་བདེན་པ་གཉིས་སུ་ཕྱེ་བའི་ཀུན་རྫོབ་ཀྱི་བདེན་པ་ཡིན་
མོད་ཀྱི། འདིར་དེ་ལྟར་བཤད་པ་ནི། དོན་དམ་པ་འོད་གསལ་མཆོག་ཏུ་མི་འགྱུར་བའི་བདེ་བ་དེའི་
རྟེན། ཆོས་ཅན་ཁྱད་པར་བ་ལྷའི་སྐུ་དེ་ཉིད་སྒྲུབ་པའི་གཞི་ཡིན་པའི་ངོས་ནས་བཞག་པའོ། །སྐབས་
འདིར་ཡང་། དབུ་མའི་ནང་དུ་རྡོ་རྗེ་སེམས་དཔའི་སྐུ་མཐོང་གི་བར་དུ་སྒྲུབ་པར་བྱེད་དོ༎
སོར་སྡུད་ཀྱི་སྐབས་འདིར། ཏིང་ངེ་འཛིན་དེ་ལ་མཉམ་པར་བཞག་པ་ན། གཞི་ལུས་ཀྱི་
དབང་ཤེས་ཡུལ་ཡུལ་ཅན་གྱི་བྱེད་པ་སྐབས་འགར་མཉམ་པའི་ཚུལ་དུ་འབྱུང་ཡང་། ཐུན་ལེགས་
པར་འཁྱོངས་པའི་བརྟན་པ་ཐོབ་པར་མི་འབྱུང་ལ། ད་ལྟའི་རྟགས་བཅུ་མི་བརྟན་ཡང་ད་གཟོད་
ཀྱི་གཟུགས་དེ་མི་བརྟན་པས། དེ་བརྟན་པ་བསྒྲུབ་པ་ལ་བསམ་གཏན་གྱི་ཡན་ལག་དགོས་ཏེ། དེ་
ལུས་ཀྱི་འདུག་སྟངས་དང་། མིག་གི་ལྟ་སྟངས་དང་། དམིགས་པའི་གཏོད་ས་སོགས་སོར་སྡུད་
དང་མཐུན་པར་བྱས་པས་ཆོག་གི །དེ་ལས་སྤོགས་ཆོག་གཞན་མི་དགོས་ཏེ། བསམ་གཏན་གྱི་
ཡན་ལག་ལྔ་ག་ཡང་སོར་སྡུད་གོམས་པའི་མྱོང་བ་བསྐྱེད་རིམ་དུ་སྣང་བའི་ཕྱིར་རོ། །སོར་སྡུད་
ཀྱི་སྐབས་སུ་མུན་པ་ཤིན་ཏུ་གནག་པ་དང་། ཕྱེ་མིག་ལྟ་སྟངས་གྱེན་དུ་ཕྱོགས་པ་ཅུང་ཟད་ཀྱང་མི་
འགུལ་བ་དང་། སེམས་སྨིན་མཚམས་སུ་གཏོད་པ་གསུམ་དངོས་གཞི་ཡིན་ལ་དེ་སྐྱོང་བ་ལ་བྱིང་
རྒོད་གཅོད་ཚུལ་ལ་མཁས་པ་གཅིག་དགོས་ཏེ། ཕ་རོལ་ཏུ་ཕྱིན་པའི་ཐེག་པའི་ལམ་གྱི་རིམ་པ་ནས་
འབྱུང་བ་དང་འདྲ་གསུང་ངོ་༎
སོར་སྡུད་ཀྱི་སྐབས་སུ་རྟགས་རྫོགས་པ་རྣམས་ཁྲིགས་ཆགས་སུ་ངེས་པར་འཆར་བ་
དང་། དབང་ཤེས་ཡུལ་ཡུལ་ཅན་གྱི་གཟུང་འཛིན་གྱི་འབྲེལ་བ་ལྡོག་པ་ཐུན་ཅུང་ཟད་རེ་མ་ཡིན་པར་
ལེགས་པར་འཁྱོངས་ཤིང་། བརྟན་པ་ལེགས་པོར་ཐོབ་པ་ན་བསམ་གཏན་གྱི་ཡན་ལག་རྫོགས་པ་
ཡིན་པས། དེ་ནས་སྲོག་རྩོལ་སྒོམ་རན་པའི་རྟགས་སུ་ཤེས་པར་བྱས་ནས་སྲོག་རྩོལ་བསྒོམ་པ་
ལ་འཇུག་པ་ཡིན་གྱི། ཚེ་རིལ་པོ་སོར་བསམ་གྱི་སྐབས་ཀྱི་རྟགས་དེ་ཉིད་ལ་ཞེན་པ་དང་། དེ་ཉིད་
ཐོབ་བྱའི་འབྲས་བུ་མཐར་ཐུག་ཏུ་འདོད་པ་ན། དཔལ་དུས་ཀྱི་འཁོར་ལོའི་རྒྱུད་ལ་སྐུར་བ་འདེབས་
1 ཞོལ། ཤོག ༩ བ ༡། གཙང་། ཤོག ༨ བ ༦ མི་བརྟན་ནའང་

དུས་འཁོར་རྣལ་འབྱོར་ཡན་ལག་དྲུག་གི་ཁྲིད་བསྡུས་པ། 175
པ་མིན་ན། དེ་ནས་གསུངས་པའི་རྣལ་འབྱོར་ཡན་ལག་དྲུག་གི་ལམ་གྱི་རིམ་པ་ལ་རྣམ་གཞག་
ཅུང་ཟད་ཀྱང་མ་ཆགས་པར་ཐག་ཆོད་པར་ཤེས་པར་བྱའོ། །དེས་ན་གཟུགས་བསྒྲུབ་པ་ལ་སོར་
སྡུད་དང་བསམ་གཏན་གྱི་ཡན་ལག་གཉིས་གསུངས་སོ། །སྲོག་བསྒྲུབ་པ་ལ་ཡན་ལག་བར་པ་
གཉིས་གསུངས་ཏེ། དེ་ཡང་འདི་སྐོར་ནས་སྲོག་རྩོལ་ལ་རྡོ་རྗེའི་བཟླས་པ་དང་བུམ་པ་ཅན་གཉིས་
གསུངས་ལ། དེ་གཉིས་ཀྱི་སྔར་སོར་བསམ་གྱིས་དབུ་མའི་ལམ་ལེགས་པར་སྦྱངས་པ་རླུང་དེ་ཉིད་
སེམས་ཀྱི་རྗེས་སུ་བྱེད་པར་བསྒྲུབ་པ་ཡིན་ལ། འཛིན་པས་ནི་སེམས་རྗེས་སུ་བྱེད་པ་དེ་བརྟན་པར་
བྱེད་པ་ཡིན་ནོ། །དེའི་ཚད་ནི་མ་བརྟགས་པའི་སྟོང་གཟུགས་ཀྱི་ཕྱག་རྒྱ་ཆེན་མོ་འཕེན་པ་བཏང་བ་
ཙམ་གྱི་རྗེས་སུ་བྱེད་མི་བྱེད་ལ་བལྟས་པའོ༎
དེས་ན་སྲོག་བསྒྲུབ་པ་ལ་སྲོག་རྩོལ་དང་། འཛིན་པ་གཉིས་གསུངས་སོ། །དེ་ལ་སྲོག་རྗེས་
དྲན་ནི་སྲོག་དབུ་མའི་ནང་དུ་ཞུགས་བཞིན་པའི་དུས་ཀྱི་རླུང་དེ་དང་ངོ་བོ་གཅིག་པའི་ལྷན་ཅིག་
སྐྱེས་པའི་ཡེ་ཤེས་ཀྱི་སྣང་བ་ཉིད་དཔལ་དུས་ཀྱི་འཁོར་ལོ་ཡབ་ཡུམ་དུ་ཤར་བ་ཐོག་མར་ཐོབ་པ་
ནས་ཡིན་ལ། དེ་གཉིས་སྙོམས་པར་ཞུགས་པའི་སྟོབས་ཀྱིས་དྲངས་པའི་དགའ་བ་བཞི་པ་མཆོག་
ཏུ་མི་འགྱུར་བའི་བདེ་བ་ནི་ཏིང་ངེ་འཛིན་གྱི་ཡན་ལག་ཡིན་ལ། སྲོག་འཛིན་གཉིས་ཀྱི་སྐབས་སུ་
དགའ་བཞིའི་རྟོགས་པ་དུ་མ་སྐྱེད་ནུས་ཀྱི་ཏིང་ངེ་འཛིན་གྱི་ཡན་ལག་ཏུ་མི་བཟུང་ངོ༌༎
མི་འགྱུར་བ་ནི། བདེ་བའི་རྟེན་ཀུན་ད་ལྟ་བུ་མི་འགྱུར་བའི་ཚུལ་ཁྱད་པར་བ་ལ་གོ་དགོས་
ཀྱི། སྐྱེ་འགག་མི་བྱེད་པའི་རྟག་པ་ལ་འདོད་པ་ནི། གྲུབ་མཐའ་ལ་བློ་ཁ་མ་ཕྱོགས་པའི་མུན་སྤྲུལ་
ལོ། །སྟོང་གཟུགས་ཀྱི་ཕྱག་ཆེན་མཚན་ཉིད་ཚང་བ་གྲུབ་ཀྱང་། མི་འགྱུར་བའི་བདེ་བ་སྐྱེད་མི་ནུས་
པ་གཅིག་བཤད་པས། དེའི་ཚེ་ལས་རྒྱ་ལ་བརྟེན་པར་བྱས་ནས་རིམ་གྱིས་གཟུགས་ཀྱི་སྒོ་ནས་
དགའ་བ་རྣམས་བསྒྲུབ་པར་གསུངས་སོ། །དེ་སྒྲུབ་ཐབས་ལེའུའི་འགྲེལ་པར། ད་ནི་བཙན་ཐབས་
ཀྱི་རྣལ་འབྱོར་གསུངས་ཏེ། འདིར་གང་གི་ཚེ་སོ་སོར་སྡུད་པ་ལ་སོགས་པས་གཟུགས་མཐོང་བར་
གྱུར་པ་ལ་སྲོག་མ་བཅིངས་པ་ཉིད་ཀྱིས་འགྱུར་བ་མེད་པའི་སྐད་ཅིག་མ་མ་སྐྱེས་ན། དེའི་ཚེ་ནཱ་ད་
གོམས་པ་འཆད་པར་འགྱུར་བས་བཙན་ཐབས་སུ་དབུ་མར་འབབ་པར་བྱས་ནས་ཤེས་རབ་ཀྱི་ཆུ་
སྐྱེས་སུ་གནས་པའི་རྡོ་རྗེ་ནོར་བུར་བྱང་ཆུབ་སེམས་ཀྱི་ཐིག་ལེ་བཀག་ནས་མི་གཡོ་བས་འགྱུར་བ་

176 རྒྱལ་ཚབ་རྗེའི་གསུང་འབུམ་ཀ་པ།
མེད་པའི་སྐད་ཅིག་བསྒྲུབ་པར་བྱའོ། །ཞེས་པ་ནི་བཙན་ཐབས་ཀྱི་རྣལ་འབྱོར་རོ།‘།ཞེས་གསུངས་
ལ། སློབ་དཔོན་ཉི་མ་དཔལ་ཡེ་ཤེས་ཀྱིས་མཛད་པའི་མཚན་བརྗོད་ཀྱི་འགྲེལ་པ་ལས་ཀྱང་། ཏིང་
ངེ་འཛིན་གྱི་ཡན་ལག་གསལ་བའི་དོན་དུ་བཙན་ཐབས་ཀྱི་སྦྱོར་བ་ཡང་ཐབས་སོ། །བཙན་ཐབས་
སྦྱོར་བ་འདི་ལྟ་སྟེ། གང་གི་ཚེ་སོ་སོར་སྡུད་པ་ལ་སོགས་པས་གཟུགས་བརྙན་མཐོང་ནས་རླུང་མ་
བསྡམས་པ་ཉིད་ཀྱིས་མི་འགྱུར་བའི་སྐད་ཅིག་སྐྱེ་བར་མི་འགྱུར་ཏེ། དེའི་ཚེ་ནཱ་ད་གོམས་པར་བྱས་
པས་ལྷན་ཅིག་སྐྱེས་པའི་དགའ་བ་སྒོམ་པའི་བཙན་ཐབས་ཀྱིས་ཧཱུཾ་གིས་རྣམ་པའི་སྒྲ་ཡིས་སྲོག་
དབུ་མར་གཞུག་པར་བྱའོ། །འདི་ལྟར་ལེགས་པར་བསླབ་པའི་མཆོག་གི་འདོད་པ་མོ། རྒྱུད་ལས་
གསུངས་པའི་ཡོན་ཏན་དང་ལྡན་པས་རྗེས་སུ་ཆགས་པ་མོའི་ཀཀྐོ་ལར་བོ་ལར་ཆོ་ག་བཞིན་དུ་
བཅུག་ལ། མི་འདར་བ་ཉིད་ཀྱིས་ངལ་བསོ་སྟེ། དེའི་འབྲུའི་ཁར་རྡོ་རྗེ་ནོར་བུ་བཙིར་ནས་ཤིན་ཏུ་
དགའ་བའི་རོས་སྐད་ཅིག་ཙམ་མི་བསྒུལ་བར་བྱའོ། །དེ་ནས་དེ་འགྱུར་བའི་གནས་སྐབས་འབྱུང་བ་
ན་ཧཱུཾ་གི་རྣམ་པ་བརྗོད་པ་སྔོན་དུ་འགྲོ་བས་བླ་མ་དམ་པའི་དྲིན་གྱིས་ཐོབ་པ་སྔོན་དུ་བྱ་ཞིང་། བཞི་
པ་ལྷན་ཅིག་སྐྱེས་པའི་དགའ་བ་ཉམས་སུ་མྱོང་བ་ཡིས་བྱང་ཆུབ་ཀྱི་སེམས་ཀྱི་ཐིག་ལེ་འགོག་
པའོ། །དེ་ནས་མི་འགྱུར་བའི་སྐད་ཅིག་ཐོབ་བོ། །འདི་ལྟར་ཡང་ཏིང་ངེ་འཛིན་གྱི་ཡན་ལག་གསལ་
བར་འགྱུར་རོ། །ཞེས་པའི་དོན་ཏེ། ཞེས་གསུངས་པ་རྣམས་ཀྱི་དོན་ནི་གཞན་དུ་བཤད་པར་བྱའོ༎
རྒྱུད་འདིར་ལས་རྒྱས་འཛག་པའི་བདེ་བ་དང་། ཡེ་རྒྱས་གཡོ་བའི་བདེ་བ་དང་། ཕྱག་ཆེན་
གྱིས་མི་གཡོ་བའི་བདེ་བ་སྦྱིན་པར་བཤད་པའི་འཛག་པ་སོགས་ནི། ལུས་ཀྱི་ནང་ནས་འཛག་པ་
སོགས་ལ་བྱས་ན་ཞུ་བདེ་མི་འོང་བས་མི་འཐད་ལ། རྡོ་རྗེའི་སྒོའི་ཕྱི་རོལ་ཏུ་འཛག་པ་སོགས་ལ་
བྱེད་ན། ཕྱག་རྒྱ་གཞན་གཉིས་ཀྱང་མི་འགྱུར་བའི་བདེ་བ་འཕེལ་བའི་དོན་དུ་བསྟེན་པར་གསུངས་
པ་དང་འགལ་བས་དོན་དེ་གང་ཡིན་སྙམ་ན། འཛག་པ་སོགས་ནི་ནང་གི་མི་འཛག་པའི་རྐྱེན་དང་
བྲལ་བའི་ཕྱག་རྒྱའི་ངོས་ཉིད་ནས་བརྩིའོ། །དེ་ལྟར་བྱས་ན་ལས་རྒྱས་ནི་ཕྱི་རོལ་ཏུ་འཛག་པར་
འགྱུར་ལ། ཡེ་རྒྱས་ནི་ཕྱི་རོལ་ཏུ་མ་འཛགས་ཀྱང་། ཁམས་རྡོ་རྗེར་འབབ་པ་གནས་གཞན་དུ་
འགྲོ་བས་གཡོ་བར་འགྱུར་རོ། །ཕྱག་ཆེན་གྱིས་ནི་ཁུ་བ་རྡོ་རྗེའི་ནང་དུ་བབས་པ་གནས་གཞན་
1 བཀའ་འགྱུར། དཔེ་བསྡུར་མ། དེབ། ༩༩ ཤོག ༥༥༡ ཕྲེང་། ༢༠

དུས་འཁོར་རྣལ་འབྱོར་ཡན་ལག་དྲུག་གི་ཁྲིད་བསྡུས་པ། 177
དུ་མི་འགྲོ་བར་སྡོད་པར་འགྱུར་བས་རྩེག་ཐུབ་པ་ཡིན་ནོ། །ཕྱག་རྒྱ་དེའི་རང་ངོས་ནས་ཀྱང་བྱང་
སེམས་ཞུ་བ་ཕྱིར་འཕོ་མི་སྲིད་ལ། བདེ་བའི་རྟེན་ནི་མི་ཡལ་བར་སྡོད་པར་ཡང་འགྱུར་རོ། །སྟོང་
གཟུགས་ཀྱི་ཕྱག་ཆེན་དང་། སྒྱུ་ལུས་གཉིས་དོན་གཅིག་ཏུ་བཤད་དུ་མི་རུང་བ་ནི། འདིའི་ལུགས་
ཀྱིས་ལུས་ཀུན་ཏ་ལྟ་བུས་བཀང་ནས། བེམ་པོའི་ཕུང་ཁམས་སོགས་ཟད་པར་བྱེད་པ་ལས་ཤེས་
ནུས་སོ།
།འདུས་པ་ནས་སྔོན་དུ་སྲོག་བསྒྲུབས་ནས། དེའི་འོག་ཏུ་སྒྱུ་ལུས་ཀྱི་གཟུགས་བསྒྲུབ་པ་
ཡིན་ལ། དེའི་ཚེ་ཡུམ་དང་བཅས་པར་འགྲུབ་ཅིང་། དེ་དང་སྙོམས་པར་ཞུགས་པ་ལས་ལྷན་སྐྱེས་
བསྐྱེད་པར་ནུས་པས། དུས་འཁོར་བཞིན་དུ་གཟུགས་བསྒྲུབ་པ་མི་བཤད་པ་ཡིན་ནོ། །སྟོང་ཉིད་ཀྱི་
ཕྱག་རྒྱ་ལ་དུས་འཁོར་ནས་སྔར་ལྟར་བཤད་པ་ནི། སྣང་ཕྱོགས་ཀྱི་སྟོང་ཉིད་ཀྱི་ཕྱག་རྒྱའོ། །དྲིལ་བུ་
ཞབས་ཀྱི་ཕྱག་རྒྱ་ཆེན་པོ་བསྒོམས་པས་ནོར་བུ་འགེངས་པའི་རིམ་པ་གསུངས་པ་ནི། སྟོང་ཕྱོགས་
ཀྱི་ཕྱག་རྒྱ་ཆེན་མོའོ། །དེ་ནི་སྟོང་ཉིད་བདེ་ཆེན་གྱིས་བསྒོམས་པས་བྱང་སེམས་ཞུ་ནས་ནོར་བུ་
བཀང་བ་ལས་ལྷན་སྐྱེས་བསྐྱེད་པའོ། །འདི་མན་སྙེ་ནས་ལྷན་སྐྱེས་ཀྱི་གཏུམ་མོར་གསུངས་པ་དེ་
ཡིན་ཏེ། སྟོང་ཕྱོགས་ཀྱི་ཕྱག་རྒྱ་ལ་དམིགས་ནས་ནོར་བུ་འགེངས་པ་འདི་དུས་འཁོར་གྱི་སྐོར་ན་
གསལ་བར་མི་སྣང་བས་གཉིས་ཀ་མཁས་པར་བྱའོ། །རྗེས་དྲན་སྒོམ་པའི་དུས་སུ་སྲོག་ཨ་ཝ་དྷཱུ་
ཏཱིར་གཞུག་གོ །དེ་ནས་དབུ་མར་ཞུགས་བཞིན་པའི་དུས་ཀྱི་རླུང་དང་ངོ་བོ་གཅིག་པའི་ཡེ་ཤེས་
ཀྱི་སྣང་བ་ཕྱག་རྒྱ་མོར་ཤར་བ་དེ་དང་སྙོམས་པར་ཞུགས་པས་དགའ་བཞི་བསྐྱེད་པར་བྱའོ། །འདི་
དག་གི་དོན་རྒྱས་པར་ནི་གཞན་དུ་བཤད་པར་བྱའོ༎
གསུམ་པ་ནི། སྦྱོར་བ་ཡན་ལག་དྲུག་གི་འཁྲིད་པ་ལ་ཐོག་མར་དགེ་བ་སྐུ་རྡོ་རྗེ་བསྙེན་པའི་
ཡན་ལག་དང་། བར་དུ་དགེ་བ་གསུང་རྡོ་རྗེ་ཉེར་སྒྲུབ་ཀྱི་ཡན་ལག་དང་། ཐ་མར་དགེ་བ་ཐུགས་དང་
ཡེ་ཤེས་རྡོ་རྗེ་སྒྲུབ་པ་དང་སྒྲུབ་ཆེན་གྱི་ཡན་ལག་གོ །དང་པོ་ལ་གཉིས། གཟུགས་སྒྲུབ་བྱེད་སོར་
སྡུད་ཀྱི་ཡན་ལག་དང་། དེ་བརྟན་པར་བྱེད་པ་བསམ་གཏན་གྱི་ཡན་ལག་གོ །དང་པོ་ནི། དུས་
ཞབས་སྙན་རྒྱུད་ལས། ཀུན་ལ་དྲུག་དྲུག་ཤེས་བྱ་སྟེ།།ཞེས་འབྱུང་བ་ལྟར། སོར་སྡུད་ཀྱི་མཚན་
དོན་དང་། སྒོམ་པའི་དུས་མཚམས་དང་། ཡན་ལག་གི་སྒོམ་པའི་མཚན་ཉིད་དང་། ཚད་མ་གང་
1 བསྟན་འགྱུར། དཔེ་བསྡུར་མ། དེབ། ༧ ཤོག ༡༤༡༣ ཕྲེང་། ༥

178 རྒྱལ་ཚབ་རྗེའི་གསུང་འབུམ་ཀ་པ།
ཡིན་པ་དང༌། སྦྱང་གཞི་གང་དག་ཚུལ་དབྱེ་བ་དང་བཅས་པ་དང་། གནས་སྐབས་དང་མཐར་ཐུག་གི་
འབྲས་བུའོ། །གསུམ་པ་ལ་ལྔ། སོར་སྡུད་ཀྱི་མཚན་ཉིད་དང་། རྣལ་འབྱོར་གཉིས་སུ་དབྱེ་བ་དང་།
ཕྱེ་བ་སོ་སོའི་དོན་སྒོམ་ཚུལ་དང་། སྤོགས་ཆོག་དང་། སྒོམ་འཕྲོ་ལ་ཤི་ཡང་རྣལ་འབྱོར་གོམས་
སྟོབས་ལས་འཇུག་པར་བསྟན་པའོ༎
གསུམ་པ་ལ་གཉིས། མཚན་མོའི་རྣལ་འབྱོར་སྒོམ་ཚུལ་དང་། ཉིན་མོའི་རྣལ་འབྱོར་སྒོམ་
ཚུལ་ལོ། །དང་པོ་ལ་དྲུག །གང་དུ་སྒོམ་པའི་གནས་དང་། ལུས་ཀྱི་འདུག་སྟངས་དང་། མིག་གི་བལྟ་
སྟངས་དང་། དབང་པོའི་བྱེད་བཅིངས་དང་། སེམས་ཀྱི་འཇོག་ཚུལ་དང་། ཉམས་རྟོགས་སྐྱེད་ཚུལ་
ལོ། །འདི་དག་གི་དོན་སོ་སོར་བསྟན་པ་དང་། སྤོགས་ཆོག་གི་མཐའ་དཔྱད་པ་སོགས་ནི་གཞན་
དུ་འཆད་པར་འདོད་པས་འདིར་མ་སྤྲོས་སོ། །སྡེ་སྣོད་འཛིན་པ་དུ་མས་བསྐུལ་ནས། དུས་གསུམ་
གྱི་སངས་རྒྱས་ཐམས་ཅད་ཀྱི་ངོ་བོར་གྱུར་པ། རྗེ་རིན་པོ་ཆེ་ཐམས་ཅད་མཁྱེན་པ་བློ་བཟང་གྲགས་
པའི་དཔལ་བཟང་པོའི་ཞལ་སྔ་ནས་ཀྱི་གསུང་གི་ཆ་ལས། དར་མ་རིན་ཆེན་གྱིས་བརྗེད་བྱང་དུ་
བཀོད་པའོ། །འདིས་ཀྱང་མདོ་སྔགས་ཀྱིས་བསྡུས་པའི་ཐུབ་པའི་བསྟན་པ་རིན་པོ་ཆེ་སྒོ་ཐམས་
ཅད་ནས་ཕྱོགས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག །སརྦ